CELEX: 62016CN0325
Language: mt
Date: 2016-06-09 00:00:00
Title: Kawża C-325/16: Talba għal deċiżjoni preliminari mressqa mit-Tribunal Supremo – Sala de lo Contencioso-Administrativo – Sección Cuarta (Spanja) fid-9 ta’ Ġunju 2016 – Industrias Químicas del Vallés, S.A. vs Administración General del Estado u Sapec Agro, S.A.

22.8.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 305/16
            
         Talba għal deċiżjoni preliminari mressqa mit-Tribunal Supremo – Sala de lo Contencioso-Administrativo – Sección Cuarta (Spanja) fid-9 ta’ Ġunju 2016 – Industrias Químicas del Vallés, S.A. vs Administración General del Estado u Sapec Agro, S.A.
   (Kawża C-325/16)
   (2016/C 305/23)
   Lingwa tal-kawża: l-Ispanjol
   
      Qorti tar-rinviju
   
   Tribunal Supremo
   
      Partijiet fil-kawża prinċipali
   
   
      Rikorrenti: Industrias Químicas del Vallés, S.A.
   
      Konvenuta: Administración General del Estado y Sapec Agro, S.A.
   
      Domandi preliminari
   
   
               1)
            
            
               Id-data ta’ skadenza prevista fid-Direttiva 2010/28/UE (1), bil-kliem “sal-31 ta’ Diċembru 2010” fl-Artikolu 3(1) jew “Sa dik id-data” fit-tieni subparagrafu tal-Artikolu 3(1), ukoll b’riferiment għall-31 ta’ Diċembru 2010, fir-rigward tat-terminu ta’ sitt xhur imsemmi fil-premessa 8 tad-Direttiva 2010/28/UE, hija terminu perentorju minħabba l-għan segwit mis-sistema tad-Direttiva tal-Kunsill 91/414/KEE (2), tal-15 ta’ Lulju 1991, li tipprekludi li l-Istati jistgħu jestenduha, b’mod li l-kalkolu tagħha huwa esklużivament iddeterminat minn din id-direttiva?
            
         
               2)
            
            
               Fil-każ li dan it-terminu jista’ jiġi pprorogat, id-deċiżjoni dwar tali proroga għandha tittieħed mingħajr ma tkun suġġetta għar-regoli speċifiċi tal-proċedura li jirregolaw il-preżentazzjoni u l-adozzjoni tagħha, jew din id-deċiżjoni taqa’ fil-kompetenza tal-Istati, li għandhom jiddeċiedu skont il-leġiżlazzjoni interna tagħhom sa fejn huma d-destinatarji tad-dispożizzjonijiet tal-proċedura prevista fl-Artikolu 3(1) tad-Direttiva?
            
         
      (1)  Direttiva tal-Kummissjoni 2010/28/UE, tat-23 ta’ April 2010, li temenda d-Direttiva tal-Kunsill 91/414/KEE għall-inklużjoni tal-metalaxyl bħala sustanza attiva (ĠU L 104, p. 57).
   
      (2)  Direttiva tal-Kunsill 91/414/KEE, tal-15 ta’ Lulju 1991, li tikkonċerna t-tqegħid fis-suq ta’ prodotti għall-protezzjoni tal-pjanti (ĠU Edizzjoni Speċjali bil-Malti, Kapitolu 3, Vol. 11, p. 332).